**„Olweus“ patyčių prevencijos programa”**

**OLWEUS PATYČIŲ IR SMURTO PROGRAMOS ĮGYVENDINIMAS GIMNAZIJOJE**

Nuo 2013 m. rugsėjo mėn. gimnazijoje įgyvendinama Olweus patyčių prevencijos programa (OPPP). **2021 m. birželio mėn.** **gimnazijai suteiktas ,,Olweus mokyklos” vardas 2021 – 2023 mokslo metams.** Nuo 2022 m. spalio mėnesio vykdoma tęstinė Olweus patyčių prevencinė programa OPKUS.

Gimnazija mokytojų tarybos posėdžių bei susirinkimų, Patyčių prevencijos koordinacinio komiteto (PPKK) susirinkimų metu aptaria patyčių ir smurto prevencijos pastangas. Siekiant išsiaiškinti patyčių situaciją gimnazijoje, kiekvienais mokslo metais lapkričio – gruodžio mėn. vyksta 3–II klasių mokinių apklausa pagal mokslininkų parengtą Olweus programos klausimyną. Pagal apklausos duomenis programos įgyvendinimo rezultatai mūsų gimnazijoje kito: 2013 metais patyčias patyrė 29,3 % mūsų gimnazijos mokinių, 2021 metų duomenimis – 12,2 %. Visus patyčių atvejus analizuoja gimnazijoje veikiančioje Vaiko gerovės komisijoje. Kiekvienais metais vyksta ne mažiau, kaip 5 MSG grupių susirinkimai, kurių metu kalbamės apie pokyčius, pasiekimus ir/ar sunkumus. Kartą per mokslo metus nauji personalo nariai įgyja žinių bei įgūdžių diegiant programą gimnazijoje. Reguliariai vedamos klasės valandėlės patyčių/bendravimo tematika bei bendradarbiaujama su mokinių tėvais siekiant mokinių saugumo didinimo gimnazijoje. Mokiniams nuolatos skelbiama pagrindinė Olweus patyčių prevencijos programos žinia – mūsų gimnazijoje nesityčioja.

 Šiam tikslui pasiekti skirtos keturios prieš patyčias nukreiptos taisyklės:

1 taisyklė – Mes nesityčiosime iš kitų;

2 taisyklė – Mes stengsimės padėti tiems, iš kurių tyčiojasi kiti;

3 taisyklė – Mes stengsimės bendrauti su tais, kurie yra atstumti;

4 taisyklė – Jei sužinosime, kad iš ko nors tyčiojamasi, mes apie tai pranešime suaugusiems mokykloje arba namuose.

2022 m. lapkričio mėn. atlikti mokinių apklausos tyrimo rezultatai rodo, kad 12,3 procentai mokinių patiria patyčias. Apmaudu, kad lyginant su 2021 m. patyčių padidėjo 6 procentais. Didžiausias patyčių procentas tarp mergaičių 6 klasėje. Patyčių nefiksuojama 5 klasėje ir 4 klasėje tarp mergaičių. Kur mokiniai gimnazijoje patiria patyčias, tai tiek berniukai, tiek mergaitės atsakė, kad koridoriuose, laiptinėse. Dėl šios priežasties II pusmetį sustiprintas mokytojų budėjimas. Dažniausios patyčių formos tarp mergaičių ir berniukų: melas, gandai, žodinės patyčios. Džiugu, kad 66.7 procentai berniukų ir 50 procentų mergaičių apie patiriamas patyčias pasisako tėvams. Ar dažnai tu bijai, kad kiti mokinii iš tavęs tyčiosis? 67,9 procentai berniukų ir 55,2 procentai mergaičių atsakė, kad niekada.